เรื่องร้องเรียน: ขณะนี้เป็นเวลา 23:30 ร้านอาหาร Chillay เปิดเพลงเสียงดังมาก ทำให้เราไม่สามารถพักผ่อนได้ ไม่มีหน่วยงานไหนแก้ไขปัญหาอย่างจริงจัง
การดำเนินการของเจ้าหน้าที่: กรณีเรื่องร้องเรียน ร้านชิวเล สำนักงานเขตหลักสี่ ได้ตรวจสอบและดำเนินการตามอำนาจหน้าที่ตามพระราชบัญญัติการสาธารณสุข พ.ศ. 2535 โดยปัจจุบันร้านชิวเล อยู่ระหว่างดำเนินคดีฐานประกอบการแสดงดนตรีโดยมิได้รับอนุญาตจากเจ้าพนักงานท้องถิ่น ที่สถานีตำรวจนครบาลทุ่งสองห้อง ซึ่งสำนักงานเขตหลักสี่ได้มีการติดตามความคืบหน้าคดีเป็นระยะๆ         เมื่อวันที่ 24 กุมภาพันธ์ 2566 สำนักงานเขตหลักสี่ โดยฝ่ายสิ่งแวดล้อมและสุขาภิบาล ฝ่ายเทศกิจ พร้อมด้วยเจ้าหน้าที่สถานีตำรวจนครบาลทุ่งสองห้อง  ได้มีคำสั่งเจ้าพนักงานท้องถิ่นให้สถานประกอบการแก้ไข/ระงับเหตุรำคาญ  ให้ดำเนินการภายใน 7 วันนับแต่วันรับทราบคำสั่ง          ทั้งนี้ มีกรณีร้องเรียนซ้ำ และสำนักงานเขตกลักสี่ อยู่ระหว่างขั้นตอนติดตามผล รวบรวมเอกสารหลักฐานส่งดำเนินคดีฐานก่อเหตุรำคาญต่อไป       วันศุกร์ที่ 17 มีนาคม 2566  เจ้าหน้าที่ได้ประสานผู้ร้อง เข้าตรวจสอบติดตามผลการการแก้ไข ตามคำสั่งเจ้าพนักงานท้องถิ่นให้แก้ไข/ระงับเหตุรำคาญ  โดยดำเนินการตรวจวัดระดับเสียงรบกวน บริเวณจุดที่ได้รับผลกระทบ ผลการตรวจวัดระดับเสียงรบกวน มีค่าไม่เกินเกณฑ์ที่กฎหมายกำหนด สรุปผลการตรวจสอบยังไม่เป็นเหตุรำคาญ  (ขณะตรวจสอบมีเพียงการเปิดเพลงผ่านเครื่องขยายเสียง ไม่มีการแสดงดนตรี )        วันที่  27 มีนาคม 2566 เจ้าหน้าหน้าที่ได้ลงพื้นที่ตรวจสอบติดตามผลการแก้ไขปัญหาเรื่องร้องเรียน โดยดำเนินการสอบถามประชาชนที่พักอาศัยบริเวณใกล้เคียงร้านชิวเลที่คาดว่าจะได้รับผลกระทบเสียงดังรบกวน จำนวน 12 หลัง พบว่า ประชาชนไมได้รับความเดือดร้อน 11 หลัง ได้รับความเดือดร้อน 1 หลัง           *ซึ่งจากผลการตรวจวัดระดับเสียงรบกวนมีค่าไม่เกินเกณฑ์ที่กฎหมายกำหนด และจากการสอบถามประขาชนส่วนใหญ่ให้ข้อมูลว่า ปัจจุบันไม่ได้รับความเดือดร้อนเรื่องเสียงจากร้านชิวเล โดยประชาชนส่วนใหญ่ให้ข้อมูลว่าร้านชิวเลได้หยุดแสดงดนตรีมาระยะนึงแล้ว มีเพียงการเปิดเพลงแต่ไม่ก่อให้เกิดเสียงดังรบกวน พิจารณาแล้ว ไม่เป็นเหตุรำคาญตามพระราชบัญญัติการสาธารณสุข พ.ศ 2535 ทั้งนี้ เจ้าหน้าที่จักได้ตรวจสอบติดตามผลต่อไป
ความเห็นของผู้แจ้ง: ขอบคุณมากครับ แล้วขอโทษด้วยนะครับที่ทำให้เสียเวลา ตอนนี้ทางร้านเบาเสียงลง และไม่มีการเล่นดนตรีสดซักพักแล้ว   ขอบคุณเจ้าหน้าที่สำนักงานเขตหลักสี่อีกครั้งนะครับ
พื้นที่: แขวงทุ่งสองห้อง เขตหลักสี่ กรุงเทพมหานคร